armvectores/hy_wikipedia_2023 huggingface dataset:
Սպարտակ (ֆիլմ-բալետ, 1975)

«Սպարտակ» (ռուս.՝ «Спартак»), խորհրդային գունավոր լայնէկրան ֆիլմ-բալետ, որը նկարահանվել է «Մոսֆիլմ» կինոստուդիայում, Մեծ թատրոնի համանուն ներկայացման էկրանավորումը Արամ Խաչատրյանի երաժշտության վրա (1968)։ Բեմադրվել է 1975 թվականին Վադիմ Դերբենյովի համահեղինակությամբ պարուսույց Յուրի Գրիգորովիչի հետ։ Առաջին անգամ վարձույթում հայտնվել է 1977 թվականի հունվարին։


== Պատմությունն ==
Կոմպոզիտոր Արամ Խաչատրյանի երաժշտությամբ և Սիմոն Վիրսալաձեի բեմադրությամբ Յուրի Գրիգորովիչի բալետի պրեմիերան տեղի է ունեցել ԽՍՀՄ Մեծ թատրոնում 1968 թվականին, 1970 թվականին ներկայացման ստեղծողներն ու կատարողները արժանացել են Լենինյան մրցանակի։ 1975-1976 թվականներին ներկայացումը էկրանավորվել է բալետի արտիստների և Մեծ թատրոնի նվագախմբի մասնակցությամբ. կինոթատրոններում ֆիլմ-բալետի պրեմիերան կայացել է 1977 թվականի հոկտեմբերի 7-ին։ 2007 թվականին ֆիլմը վերականգնվել է «Մոսֆիլմ» կինոընկերության կողմից։


== Սյուժե ==
Բալետի հիմքում Ռաֆաելո Ջովանոլիի «Սպարտակ» պատմական վեպի սյուժեն է, որը պատմում է մ. թ. ա. I դարում Հին Հռոմում տեղի ունեցած իրադարձությունների մասին։ Գլադիատոր Սպարտակը դառնում է ստրուկների ապստամբության ղեկավարը, որը դաժանորեն ճնշում է հռոմեական զորավար և պետական գործիչ Մարկոս Կրասսոսը։ Ապստամբության ֆոնին զարգանում է Սպարտակի և նրա կնոջ՝ Ֆրիգիայի սիրային պատմությունը, որին հակադրվում է Կրասսոսի և կուրտիզանուհի Էգինայի սիրային ինտրիգը։


== Դերերում ==
Վլադիմիր Վասիլև – Սպարտակ
Մարիս Լիեպա – Կրասսոս
Նատալյա Բեսսմերտնովա – Ֆրիգիա
Նինա Տիմոֆեևա – Էգինա
ԽՍՀՄ Մեծ թատրոնի մենակատարներ ու կորդեբալետ


== Երաժիշտներ ==
ԽՍՀՄ Մեծ թատրոնի նվագախումբ
Դիրիժոր՝ Ալգիս Ժյուրայտիս


== Նկարահանող խումբ ==
Բեմադրող ռեժիսորներ և սցենարի հեղինակներ՝ Վադիմ Դերբենյով, Յուրի Գրիգորովիչ
Խորեոգրաֆիան՝ Յուրի Գրիգորովիչի
Կոմպոզիտոր՝ Արամ Խաչատրյան
Բեմադրող նկարիչներ՝ Սիմոն Վիրսալաձե, Վալենտին Վիրվիչ
Բեմադրող օպերատորներ՝ Վադիմ Դերբենյով, Վիկտոր Պիշչալնիկով
Ռեժիսոր՝ Ի. Կուզնեցովա
Օպերատոր՝ Վալենտին Պիգանով
Կոստյումների նկարիչներ՝ Սիմոն Վիրսալաձե, Տ. Կասպարով
Նկարիչ-գրիմարար՝ Օ․ Սերգեևա
Հնչյունային ռեժիսորներ՝ Վլադիմիր Կուրգանսկի, Յու. Կոկժայան
Մոնտաժող՝ Ալլա Աբրամովա
Խմբագիր՝ Ն. Բոյարովա
Լույսի վարպետ՝ Ա. Գոլովանով
Ռեժիսորի օգնական՝ Եվգենի Վզորովա
Օպերատորի օգնական՝ Ա. Սկորինին
Բալետմայստերի օգնականներ՝ Նիկոլայ Սիմաչյով, Գ․ Սիտնիկովա, Լ. Գլյուստովա
Համակցված նկարահանումներ․
Օպերատոր՝ Վիկտոր Ժդանով
Նկարիչ՝ Ալբերտ Ռուդաչենկո
Տնօրեն՝ Ադոլֆ Ֆրադիս


== Ծանոթագրություններ ==


== Արտաքին հղումններ ==
Spartacus(անգլ.) ֆիլմը Internet Movie Database կայքում
Балет: энциклопедия. Гл. ред. Ю. Н. Григорович. М.: Советская энциклопедия, 1981.
Русский балет. Энциклопедия. БРЭ, «Согласие», 1997.
«Спартак» (фильм-балет, 1975) в Мегаэнциклопедии Кирилла и Мефодия
«Спартак» на сайте онлайн-кинотеатра «Мосфильма»  
«Спартак» на сайте www.ivi.ru
«Спартак» на YouTube
Բորեշինո

Բորեշինո (ռուս.՝ Борешино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքսիմովի տուն (Դոնի Ռոստով)

Մաքսիմովի տուն (ռուս.՝ Дом Максимова, Քաղաքային վարչության շենք, ռուս.՝ Здание городской управы), շենք Դոնի Ռոստովում, որը կառուցվել է XIX դարի կեսերին կլասիցիզմի ոճով։ Սա քաղաքի՝ մինչև մեր օրերը պահպանված քարե առավել հին շինություններից մեկն է։ Տան առաջին տերը եղել է վաճառական Պ. Ռ. Մաքսիմովը։ Մաքսիմովի տունն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==

1867 թվականին Դոնի Ռոստովի Հին (Բազարնայա) հրապարակում կառուցվել է երկհարկանի քարե եկամտաբեր տուն։ Այն պատկանել է հացահատկի առևտրական Պ. Ռ. Մաքսիմովին, որը հացահատկի ընդունման կետերի և ալրաղացների սեփականատեր էր։ Ըստ որոշ ենթադրությունների՝ շենքի նախագծի հեղինակը Տրոֆիմ Շարժինսկին է։ 1868 թվականին Մաքսիմովի տանը բացվել է հասարակական վայրերի նոր տարածք, և այնտեղ են տեղափոխվել քաղաքային դուման, վաճառականների և քաղաքենիական վարչությունները։ Քաղաքային դուման այս տանը գործել է մինչև 1899 թվականը, երբ նրա համար կառուցվել է նոր շենք Բոլշայա Սադովայա փողոցում։
Բացի քաղաքային դումայից Մաքսիմովի տանը տարբեր ժամանակներում գործել են նաև այլ հաստատություններ՝ Մ. Լ. Լևկովայի օրիորդաց վարժարանը, վաճառական տանուտերի գրասենյակը, ֆաբրիկագործարանային ուսուցման դպրոցը, մարզական դպրոցը, նախագծային ինստիտուտներ։ Մաքսիմովի տանը կային նաև բազմաթիվ առևտրային կրպակներ։
2000-ական թվականներին շենքը փոխել է մի քանի սեփականատեր, այնտեղ տեղակայված են եղել տարատեսակ խանութներ և գրասենյակներ։ Նույն ժամանակահատվածում սկսվեցին վեճերը Մաքսիմովի տան պահպանական կարգավիճակի վերաբերյալ։  2006 թվականի ապրիլին Դոնի Ռոստովի Լենինյան շրջանային դատարանը Մաքսիմովի տունը զրկեց մշակութային ժառանգության օբյեկտի կարգավիճակից։ Հետագայում դատախազությունը փորձել է բողոքարկել այդ որոշումը։ Մաքսիմովի տունը ենթարկվել է վերակառուցման և վերահատագծումների։ 2006 թվականին շենքի պատին տեղադրվեց հուշատախտակ, սակայն 2011 թվականին, ճակատի վերանորոգման ընթացքում, իր հանեցին։ Ավելի ուշ տեղադրվեց նոր հուշատախտակ։


== Ճարտարապետություն ==
Շենքը գտնվում է Ստանիսլավսկու փողոցի և Սեմաշկոյի նրբանցքի խաչմերուկում։  Գլխավոր ճակատը նայում է դեպի Սուրբ Աստվածածնի ծննդյան տաճարը։ Շենքը կառուցված է ուշ կլասիցիզմի ավանդույթներով։ Առաջին և երկրորդ հարկերի պատուհանատեղերն ունեն կիսակամարաձև ավարտ։ Կամարաշարային գոտիով քիվն ավարտում է ճակատի դեկորը։ Գլխավոր ճակատի կենտրոնական մասն ընդգծված է մի շարք փոքր կամարաձև պատուհաններ ունեցող կիսահարկով։


== Ծանոթագրություններ ==
Ֆիլիպովսկոե (գյուղ, Պերեսլավսկի շրջան)

Ֆիլիպովսկոե (ռուս.՝ Филипповское), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգորի Օկոև

Գրիգորի Գեորգիի Օկոև (նոյեմբերի 13, 1929(1929-11-13), Բարանա, Հայաստան - դեկտեմբերի 24, 2000(2000-12-24), Երևան, Հայաստան), հայ բժիշկ։
Բժիշկ-էնդոկրինոլոգ Մերի Աբովյանի ամուսինն է, բժիշկներ Գեորգի և Սերգեյ Օկոևների հայրը։


== Կենսագրություն ==
Գրիգորի Գեորգիի Օկոևը ծնվել է 1929 թվականի նոյեմբերի 13-ին Երևանում՝ բժիշկների ընտանիքում։ 
1948 թվականին ավարտել է Ձերժինսկու անվան դպրոցը, 1954 թվականին՝ Երևանի պետական բժշկական ինստիտուտի բուժական ֆակուլտետը՝ ստանալով մանկաբարձ-գինեկոլոգի մասնագիտություն։ 1955 թվականից եղել է Կողբի հիվանդանոցի գլխավոր բժիշկը և միաժամանակ կատարել է Նոյեմբերյանի շրջանի մանկաբարձ-գինեկոլոգի պարտականությունները։ 1957 թվականին տեղափոխվել է Երևան և ընդունվել Մանկաբարձության և գինեկոլոգիայի գիտահետազոտական ինստիտուտ որպես կրտսեր գիտական աշխատող։ 1959 թվականից աշխատել է Հայաստանի Առողջապահության նախարարության երեխաների և մայրերի բժշկա-կանխարգելիչ օգնության վարչության պետի տեղակալի պաշտոնում՝ համատեղելով գիտական աշխատանքը Մանկաբարձության և գինեկոլոգիայի գիտահետազոտական ինստիտուտում։ 1965-1973 թվականներին եղել է Հայաստանի Առողջապահության նախարարության երեխաների և մայրերի բժշկա-կանխարգելիչ օգնության վարչության պետ, միաժամանակ աշխատելով Մանկաբարձության և գինեկոլոգիայի գիտահետազոտական ինստիտուտում՝ որպես էլեկտրոֆիզիոլոգիայի լաբորատորիայի վարիչ։ 1969 թվականին պաշտպանել է թեկնածուական ատենախոսությունը, 1971 թվականին ստացել է ավագ գիտաշխատող գիտական կոչում՝ «Մանկաբարձություն և գինեկոլոգիա» մասնագիտությամբ։
1973-1989 թվականներին եղել է Մանկաբարձության և գինեկոլոգիայի գիտահետազոտական ինստիտուտի տնօրեն, ղեկավարել է ծննդօգնության խորհուրդը,
1992-1993 թվականներին՝ ՀՀ Առողջապահության նախարարության «Առողջապահության ազգային ինստիտուտի» գործադիր տնօրեն։ Հանդիսացել է Մանկաբարձ-գինեկոլոգների Համամիութենական միության նախագահության խորհրդի անդամ։ Բազմիցս մասնակցել է մանկաբարձ-գինեկոլոգների Համաշխարհային և Համաեվրոպական կոնգրեսների։


== Պարգևներ ==
«Աշխատանքային կարմիր դրոշի» շքանշան
«Ժողովուրդների բարեկամության» շքանշան
«Առողջապահության գերազանցիկ» պատվո նշան
«Անձնվեր աշխատանքի համար» հոբելյանական մեդալ
Հայաստանի Հանրապետության վաստակավոր բժիշկ


== Ծանոթագրություններ ==
Զամոսկվորեցկայա գիծ

Զամոսկվորեցկայա (ռուս.՝ Замоскворецкая линия, մինչև 1990 թ. կոչվում էր Գորկովսկո-Զամոսկվորեցկայա), Մոսկվայի մետրոպոլիտենի երկրորդ գիծը, ժամանակագրական առումով երրորդ գիծը։ 
Գրեթե ամբողջ գիծը գտնվում էգետնի տակ, բացառությամբ Տեխնոպարկ կայարանի և իր շրջակայքի, որտեղ գիծը դառնում է վերգետնյա և անցում Նագատինսկիյ կամուրջի վրայով՝ հատելով Մոսկվա գետը։
Գծի երկարությունը 42.8 կիլոմետր է և ունի 24 կայարան (Մոսկվայի մետրոպոլիտենի գծերից երրորդը)։ Ուղևորության միջին տևողությունը 62 րոպե է։ Տեղափոխման միջին արագությունը 40 կմ/ժ է։ Գիծը սպասարկում է 720 վագոն, որոնցից կազմվում են ութվագոնանի գնացքներ։
2016 թվականի տվյալներով օրվա ընթացքում գծից օգտվում է 1 287 800  ուղևոր։


== Արտաքին հղումներ ==
Զամոսկվորեցկայա գիծը լուսանկարներով metro-photo.ru կայքում Archived 2019-12-29 at the Wayback Machine.


== Ծանոթագրություններ ==
Սև ագռավ

Սև ագռավ, գայլագռավ (լատ.՝ Corvus corone), ագռավների ընտանիքի թռչուն։ Նստակյաց է, տարածված։


== Ընդհանուր նկարագրություն ==
Մարմնի երկարությունը՝ 45-47 սմ է, թևերի բացվածքը՝ 93-104 սմ, կենդանի զանգվածը՝ 400-600 գ։ Հասունի մարմինը մոխրագույն է՝ թույլ վարդագույն երանգով։ Գլուխը, կոկորդը, այտերը և պոչը սև են, կտուցը՝ հզոր։ Երիտասարդը նման է հասունին, սակայն մոխրագույն հատվածները դարչնագույն երանգով են, մարմինը վերևից՝ խայտավոր։


== Բնադրում ==
Բնադրում է մեկուսացած։ Լայնորեն տարածված է. հետբնադրման շրջանում հաճախ մեծ խմբերով գիշերում է քաղաքներում և գյուղերում, խուսափում է լեռնածերպերից ու խիտ անտառներից։ Ընդունակ է տրամաբանական, որոշ գործողություններ կատարելու (օրինակ՝ ընկույզը կոտրելու համար այն բարձրությունից նետում է քարի վրա), վերարտադրելու մարդու խոսքը։ Երիտասարդ ձագերը, էլեկտրալարից բռնած, ճոճվում են, ապա ընդունում ելման դիրք։


== Սննդառություն ==
Սնվում է անողնաշարավորներով, սերմերով, մանր ողնաշարավորներով, լեշերով։


== Բնադրում ==
Հարսանեկան զույգերը մշտական են։ Բնի կառուցումը էգն ու արուն ավարտում են մարտի 1-ին կեսին։ Կրկնակի բնադրման դեպքում նոր բների կառուցումը կարող է շարունակվել մինչև մայիսի 1-ին կեսը։ Բույնը գավաթաձև է, ծավալուն՝ մանր ու խոշոր ճյուղերից, նուրբ բույսերից։ Բնադրում է ծառերի բարձր ճյուղավորումներին, շինություններում կամ էլեկտրասյուների հենակներին։ Ձվերը բներում հայտնվում են մինչև մարտի վերջը։ Դնում է 43 մմ տրամագծով, բաց կապույտ՝ մուգ կանաչ գծերով ու գծերով 3-6 ձու։ Թխսակալում է հիմնականում էգը՝ 17 օր։ Ձագերը բնից դուրս են գալիս մոտ 5 շաբաթականում՝ ապրիլի վերջից հունիսի վերջը։ Հուլիսի 1-ին տասնօրյակին թռիչքին լավ տիրապետող ձագերը ինքնուրույն կեր են որոնում ամենուր։


== Բնակություն ==
Օգոստոս - սեպտեմբերին սև ագռավները կազմում են մեծ ու փոքր խմբեր կամ խառը երամներ՝ կաչաղակների, սերմնաքաղների, սովորական ճայերի հետ։ Որպես ամենակեր (հատկապես մեծ քաղաքներում ու քաղաքամերձ աղբանոցներում կենցաղային թափոններով սնվող թռչուն է)՝ շրջակա միջավայրի աղտոտվածության ցուցիչ է։ Աշնան վերջից հաջորդ գարուն սև ագռավները հսկայական երամներով գիշերում են ծառաշատ զբոսայգիներում, պուրակներում, շենքերի տանիքներում։ Մեծ վնաս կարող են պատճառել մանր (հատկապես ջրլող) թռչունների ձագերին ու ձվերին։ Աղմկարար վարքով (հատկապես ձագերը՝ բնից դուրս գալու օրերին), տհաճ կռռոցներով անհանգիստ մթնոլորտ են ստեղծում փողոցներում ու բակերում։


== Պատկերասրահ ==

		
		
		
		
		
		
		
		


== Ծանոթագրություններ ==
(8492) Կիկուոկա

(8492) Կիկուոկա (անգլ.՝ Kikuoka), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,533878 ա. մ., առավելագույնը մոտենում է 2,3221 ա. մ. հեռավորության վրա և հեռանում 2,7457 ա. մ.։ Արեգակի շուրջ մեկ ամբողջական պտույտ է կատարում 1473,25 երկրային օրվա ընթացքում, իր ուղեծրով շարժվելով միջինում 0,244357 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8492) Կիկուոկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լի Սո Վոն

Լի Սո Վոն (հանգըլ՝ 이서원, հանջա՝ 李曙原, կոր․ նոր․ ռոմ․՝ I Seo-won, փետրվարի 17, 1997(1997-02-17), Գունսան, Հյուսիսային Ջոլա, Հարավային Կորեա), հարավկորեացի դերասան։


== Կրթություն ==
Լին ավարտել է ավագ դպրոցը 2015 թվականին։ Նա վերցրեց երկամյա ընդմիջում, նախքան ընդունվելը Սեջոնգի համալսարան որպես կինոռեժիսոր 2017 թվականին։


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Հյուրընկալում ===


== Մրցանակներ և անվանակոչություններ ==


== Ծանոթագրություններ ==


== Արտաքին հղումներ ==
Lee Seo-won Ինստագրամում
Lee Seo-won Archived 2018-03-23 at the Wayback Machine. at Blossom Entertainment
Ստելլա Մաիվ

Ստելլա Մաիվ Ջոնսթոն (անգլ.՝ Stella Maeve Johnston, նոյեմբերի 14, 1989(1989-11-14), Նայեք, Ռոքլենդ շրջան, Նյու Յորք, ԱՄՆ), ամերիկացի դերասանուհի։ Ծնվել և մեծացել է Նյու Յորքում։ Կինոյում իր առաջնաելույթը կատարել է 2005 թվականի «Տրանսամերիկա» կինոֆիլմում։


== Կարիերա ==
Մաիվը հանրաճանաչություն է ստացել 2010 թվականի «Ռանևեյս» ֆիլմում կատարած Սենդի Ուեսթի դերով, որը նա ստացել էր քասթինգի ժամանակ առաջ անցնելով մոտ հինգ հարյուր մրցակցից։ Ավելի հաճախ նա աշխատել է հեռուստատեսությունում։ Հայտնվել է «Օրենք և կարգուկանոն», «Օրենք և կարգուկանոն։ Հատուկ կորպուս» և «Օրենք և կարգուկանոն։ Հանցավոր մտադրություն», նաև «Բամբասկոտը», «C.S.I.: Հանցագործության վայր», «Հաուս» և «Կրքի անատոմիա» հեռուստասերիալներում։ Կանոնավոր կերպով հայտնվել է CBS-ի կարճ գոյատևած «Հաջողակը» հեռուստասերիալում։ Հեռուստասերիալի ավարտից հետո նա ստացել է երկրորդական դեր NBC-ի «Չիկագոյի ոստիկանությունը» հեռուստասերիալում։


== Ֆիլմագրություն ==


== Ծանոթագրություններ ==


== Գրականություն ==
«Harold Movie Site Production Notes»։ Արխիվացված է օրիգինալից 2009-01-06-ին։ Վերցված է 2009-12-16
Կալանչակի շրջան

Կալանչակի շրջան (ուկրաիներեն՝ Каланчацький район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Կալանչակ։


== Աշխարհագրություն ==
Շրջանի տարածքի մակերեսը կազմում է 916 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 24500 մարդ։ Բնակչության խտությունը կազմում էր 26,75 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Քարահանի ջուր (գետ)

Քարահանի ջուր, գետակ Հայաստանի Գեղարքունիքի մարզում, Խաչիջուր գետի օժանդակը։ Սկիզբ է առնում Արծվաշեն գյուղից հյուսիս-արևմուտքում և գյուղի հարավարևելյան եզրին միախառնվում է մայր գետին։ Երկարությունը՝ 4 կմ։


== Ծանոթագրություններ ==
Ագոլի Ագբո

Ագոլի Ագբո (ֆր.՝ Agoli-Agbo, 1850 - 1950), Դագոմեայի վերջին թագավոր (1894 - 1900)։
Լինելով Բեհանզին թագավորի կրտսեր եղբայրը Ագոլի Ագբոն թագավոր ընտրվեց նրա պարտությունից հետո Երկրորդ ֆրանսա-դագոմեյական պատերազմում։ Մինչ այդ նա դագոմեական բանակի գլխավոր շտաբի պետն էր։
Ագոլի Ագբոյի իրավունքները շատ փոքր էին։ Նրա օրոք կար ֆրանսիական փոխարքա, որն էլ վերահսկում էր նրա բոլոր քայլերը։ 1900 թ. փետրվարի 12-ին Ֆրանսիան
Դագոմեան միացրեց իր գաղութային տիրույթներին, և Ագոլի Ագբոն գահընկեց լինելով, աքսորվեց Գաբոն։ Միայն 1910 թ. նախկին թագավորին թույլատրվեց վերադառնալ հայրենիք։


== Ծանոթագրություններ ==


== Գրականություն ==
Joseph Adrien Djivo, Le protectorat d’Abomey : Ago-Lí-Agbó, 1894—1900 (la fin de la monarchie du Danxome), Université nationale du Bénin, Département d’histoire et d’archéologie, Abomey-Calavi, R.P.B., 1985, 122 p.


== Հղումներ ==
" Deux visites au roi Agoliagbo à Abomey " (Victor-Louis Maire, Dahomey : Abomey, décembre 1893 — Hyères, décembre 1903, A. Cariage, Besançon, 1905, p. 69-81, en ligne sur Gallica)
My Father’s Eyes

«My Father’s Eyes», երգ, գրված Էրիկ Քլեփթոնի կողմից՝ Pilgrim ալբոմի համար։ Կոմպոզիցիայի պրոդյուսերները եղել են Քլեփթոնը ու Սիմոն Քլեյմին և սինգլի կարգավիճակով այն թողարկվել է 1998 թվականին․ Billboard Airplay-ի չարթերում հասել է մինչև 16-րդ հորիզոնական, իսկ Hot Adult Contemporary Tracks-ի չարթերում՝ գրավել 2-րդ հորիզոնականը։


== Ստեղծման պատմություն ==
Քլեփթոնի բառերով, երգի հիմնական ոգեշնչումը եղել է իր սեփական կյանքը՝ նա երբեք չի տեսել իր հորը, որը մահացել էր 1985 թվականին։ Երգում նա նկարագրում է իր զգացմունքային վիճակը՝ իր ցավը, որ նա չգիտի իր հորը։ «Իմ հոր աչքերը» երգի բառերը վերաբերվում են նաև Քլեփթոնի որդուն՝ Կոնորին, որը մահացել էր չորս տարեկան՝ հասակում բնակարանի պատուհանից վայր ընկնելու պատճառով։ «Երգի մեջ ես զուգահեռ փորձել եմ նկարագրել ինձ՝ իմ որդու աչքերով, և իմ հոր աչքերը, որին ես երբեք չեմ հանդիպել»՝ գրում է Քլեփթոնը իր կենսագրականում։ «My Father’s Eyes»-ը «Գրեմմի» մրցանակ է ստացել «Լավագույն տղամարդկային վոկալով փոփ կատարում» անվանակարգում։
Քլեփթոնը այս երգը առաջին անգամ կատարել է 1992 և 1996 թվականներին՝ էլեկտրական և ակուստիկ տարբերակներով, որոնք արմատապես տարբերվում էին օրիգինալից և թողարկվել են 1998 թվականին։ Դրանից հետո նա երգը կատարել է 2004 թվականին՝ «Tears in Heaven»-ի հետ միասին՝ ընդհուպ մինչև 2013 թվականը։


== Կոմպոզիցիաների ցուցակ ==
«My Father’s Eyes»
«Change the World»
«Theme from a Movie That Never Happened» (նվագախմբային)
«Inside of Me»


== Ծանոթագրություններ ==


== Արտաքին հղումներ ==
Երգի բառերը Archived 2016-07-19 at the Wayback Machine. MetroLyrics կայքում
Ուլիբինո (գյուղ, Գավրիլով-Յամսկի շրջան)

Ուլիբինո (ռուս.՝ Улыбино), գյուղ Ռուսաստանի Յարոսլավլի մարզի Գավրիլով-Յամսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերտկա

Բերտկա (ռուս.՝ Бертка), գետ Ռուսաստանում, հոսում է Ալթայի երկրամասով, Ալթայի Հանրապետությունով։ Գետաբերանը գտնվում է Կատուն գետի ձախ ափից 1,5 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերխնեբոսկի ավազանային շրջանին, գետի ջրերի կառավարման գլխավոր կենտրոնը՝ Կատուն, գետի գետային ենթաավազան՝ Բիա և Կատուն։ Գետի գետային ավազանն է Օբը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 13010100312115100006732
Կոդը ըստ հիդրոլոգիական հետազոտության (ՌԴ) — 115100673
Ավազանի կոդը — 13.01.01.003
Ծավալի համարը ըստ ՌԴ-ի — 15
Թողարկումը ըստ ՌԴ-ի — 1


== Ծանոթագրություններ ==
Տուչնոե (գյուղ, Բելոպոլիեի շրջան)

Անվան այլ կիրառումների համար տե՛ս՝ ՏուչնոեՏուչնոե (ուկրաիներեն՝ Тучне), գյուղ Ուկրաինայի Սումիի մարզի Բելոպոլիեի շրջանում։ Հիմնադրվել է 19-րդ դարում։
2001 թվականի տվյալներով Տուչնոե գյուղում բնակվում էր 674 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրոնի համաշխարհային օր

Կրոնի համաշխարհային օր, ՄԱԿ-ի նախաձեռնությամբ նշվող միջազգային օր է։ Նշվում է ամեն տարի հունվարի երրորդ կիրակի օրը։ Սկիզբ է առել 1950 թվականի ԱՄՆ Բահաի ազգային հոգևոր հավաքի որոշմամբ։ Նպատակն է ուշադրություն հրավիրել տարբեր կրոնների և կրոնական սկզբունքների նմանությանը և հասնելու ներդաշնակության։


== Ծանոթագրություններ ==
Արղա (Մալաթիայի գավառ)

Անվան այլ կիրառումների համար տե՛ս՝ Արղա (այլ կիրառումներ)Արղա, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սեն Վենսան դը Սալեր

Սեն Վենսան դը Սալեր (ֆր.՝ Saint-Vincent-de-Salers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 79 մարդ, բնակչության խտությունը` 4.19 մարդ/կմ²։ Բնակավայրը զբաղեցնում է 18.87 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 80 կմ հարավ-արևմուտք, Օրիյակ քաղաքից` 32 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 18-ը, իսկ ոչ ակտիվները` 11։ Ակտիվության ցուցանիշը կազմում է 62,1 %։ 18 աշխատունակ մարդկանցից աշխատել է 17 անձ (11 տղամարդ և 6 կին)։ Գործազուրկ են եղել 1 անձ (1 տղամարդ և 0 կին)։ 11 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հուրափայլյալ

Հուրափայլյալը Հայկական տոմարի համաձայն, ցերեկվա 12 ժամերից իններորդի անունն է։
Դա օրվա այն պահն է, երբ Արեգակն ինչպես հուր փայլում, փայլատակում է երկնքում։


== Աղբյուր ==
Մալինովկա (գյուղ, Ռոժիշչեի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Վոլինի մարզի Ռոժիշչեի շրջանում։ Բնակավայրը նախկինում նաև անվանվել է Բոգուշովկա։
2001 թվականի տվյալներով Մալինովկա գյուղում բնակվում էր 220 մարդ։ Բնակավայրը զբաղեցնում է 0,674 կմ² տարածք։ Բնակչության խտությունը կազմում էր 326,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չանգակուլ

Չանգակուլ (ռուս.՝ Чангакуль, բաշկիրերեն՝ Сәңгекүл), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Բադալյան

Սերգեյ Գրիգորի Բադալյան (հուլիսի 4, 1947(1947-07-04), Երևան, Հայկական ԽՍՀ - նոյեմբերի 25, 1999(1999-11-25), Մոսկվա, Ռուսաստան), ՀԽՍՀ և ՀՀ կուսակցական, պետական գործիչ, Հայաստանի կոմունիստական կուսակցության կենտրոնական կոմիտեի առաջին քարտուղար 1992-1999 թվականներ։


== Կենսագրություն ==
Ծնվել է 1947 թվականի հուլիսի 4-ին Երևանում։
1970 թվականին ավարտել է Երևանի պոլիտեխնիկական ինստիտուտը ինժեներ-մաթեմատիկոս որակավորմամբ։ Եղել է ֆիզիկամաթեմատիկական գիտությունների թեկնածու։
1970-1973 թվականներին ԵրՊԻ-ում եղել է ասիստենտ, 1973-1980 թվականներին՝ Դուբնայի (ՌԴ) միջուկային հետազոտությունների միացյալ ինստիտուտում՝ ինժեներ-մաթեմատիկոս։ 1980-1982 թվականներին Երևանի ֆիզիկայի ինստիտուտում աշխատել է գիտահետազոտական խմբի ղեկավար, 1982-1991 թվականներին՝ նույն ինստիտուտի ՀԿԿ կոմիտեի քարտուղար։


== Քաղաքական գործունեություն ==
1991 թվականից եղել է ՀԿԿ Երքաղկոմի առաջին քարտուղար, ՀԿԿ ԿԿ քարտուղար։
1992 թվականին ընտրվել է ՀԿԿ ԿԿ առաջին քարտուղար։
1995-1999 թվականներին՝ ԱԺ պատգամավոր (ՀԿԿ համամասնական ընտրացուցակով)։ ՀԿԿ խմբակցության ղեկավար։
1999 թվականի մայիսի 30-ին ԱԺ պատգամավոր է ընտրվել ՀԿԿ համամասնական ընտրացուցակով։ ԱԺ արտաքին հարաբերությունների մշտական հանձնաժողովի անդամ։ ՀԿԿ խմբակցության անդամ։
1996 և 1998 թվականների ՀՀ Նախագահի ընտրություններում եղել է ՀՀ Նախագահի թեկնածու։
Հանկարծամահ է եղել 1999 թվականի նոյեմբերի 25-ին Մոսկվայում։
Ամուսնացած էր, ունի երկու երեխա։


== Ծանոթագրություններ ==
Սեն Մեգրեն

Սեն Մեգրեն (ֆր.՝ Saint-Maigrin), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17357:


== Բնակչություն ==
Համայնքի բնակչությունը 2010 թվականին կազմում էր 564 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Մեգրենի վիճակագրության ազգային ինստիտուտ (ֆր.)
Բեատա Շիդլո

Բեատա Շիդլո (լեհ.՝ Beata Maria Szydło, ապրիլի 15, 1963(1963-04-15)[…], Օսվենցիմ, Lesser Poland Voivodeship, Լեհաստան), լեհ քաղաքական գործիչ, Լեհաստանի վարչապետը 2015-2017 թվականներին։


== Կենսագրություն ==
Ծնվել է 1963 թվականի ապրիլի 15-ին Օսվենցիմում, մեծացել է Բջեշչե քաղաքից ոչ հեռու, որտեղ նրա հայրը հանքագործ է աշխատել։
1989 թվականին ավարտել է Կրակովի Յագելոնյան համալսարանի ազգագրության ֆակուլտետը։ 1989-1995 թվականներին եղել է Յագելոնյան համալսարանի փիլիսոփայության և պատմության ֆակուլտետի ասպիրանտ։ 1997 թվականին ավարտել է Վարշավայի տնտեսագիտության դպրոցում մշակույթի մենեջերների համար ասպիրանտուրան, իսկ 2001 թվականին՝ Կրակովի տնտեսագիտական համալսարանի ասպիրանտուրան, որտեղ սովորել է տարածքային կառավարում։
1987 թվականից մինչև 1995 թվականը աշխատել է որպես Կրակովա քաղաքի պատմական թանգարանի ասիստենտ, ավելի ուշ տեղափոխվել է Լիբենժի մշակութային կենտրոն։ 1997-1998 թվականներին եղել է Բջեշչեի մշակութային կենտրոնի տնօրեն։ 1998 թվականին ընտրվել է Բջեշչեի քաղաքապետի պաշտոնում, որտեղ աշխատել է մինչև 2005 թվականը։ Նա նաև Օսվենցիմի խորհրդի անդամ էր՝ 1998-2002 թվականներին համերաշխության ընտրարշավից։ 2004 թվականին դարձել է Բժեշչե քաղաքի կամավոր հրդեհային պահպանության դեպարտամենտի փոխնախագահ։
2005 թվականին անդամակցել է «Իրավունք և արդարություն» կուսակցությանը, ընտրվել Սեյմի անդամ, վերընտրվել է 2007 և 2011 թվականներին։ 2010 թվականից «Իրավունք և արդարություն» կուսակցության ղեկավարի տեղակալն է։
2015 թվականի հոկտեմբերի 25-ի խորհրդարանական ընտրություններում «Իրավունք և արդարություն» կուսակցությունը մեծամասնություն է ստացել և Լեհաստանի վարչապետի պաշտոնում առաջադրված Բեատա Շիդլոն կառավարություն է ձևավորել։
2017 թվականի դեկտեմբերի 7-ին Լեհաստանի վարչապետի պաշտոնից հրաժարականի դիմում է ներկայացրել «Իրավունք և արդարություն» կուսակցության քաղաքական խորհրդին, դիմումը հաստատվել է նույն օրը։ Նրան փոխարինած Մատեուշ Մորավեցկու կառավարությունում զբաղեցրել է վարչապետի տեղակալի պաշտոնը։
2019 թվականին մասնակցել է Եվրոպական խորհրդարանի ընտրություններին, ստացել պատգամավորի մանդատը՝ հավաքելով 525 811 ձայն։ 2019 թվականի հունիսի 3-ին Եվրախորհրդարան ընտրվելու կապակցությամբ դադարեցրել Է փոխվարչապետի պարտականությունների կատարումը։
Ամուսնացած է, ունի երկու որդի։


== Ծանոթագրություններ ==
Մակարենկոյի փողոց (այլ կիրառումներ)

Մակարենկոյի փողոց անվանումը կարող է վերաբերել.

Մակարենկոյի փողոց (Յալթա)
Մակարենկոյի փողոց (Շախտի)
Պրիամուրսկի (քաղաքատիպ ավան, Սմիդովիչսկի շրջան)

Պրիամուրսկի (ռուս.՝ Приамурский), քաղաքատիպ ավան Ռուսաստանի Հրեական ինքնավար մարզի Սմիդովիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 4047 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոսկա նապաստակը և աղբյուրը

Կոսկա նապաստակը և աղբյուրը (ռուս.՝ Заяц Коська и родничок), 1974 թվականին Սոյուզմուլտֆիլմ կինոստուդիայի կողմից նկարահանված մուլտֆիլմ։ Հեքիաթը պատմում է բնության մեջ ջրի շրջապտույտի մասին։


== Սյուժե ==
Հետաքրքրասեր Կոսկա նապաստակն ապրում էր անտառում։ Ամբողջ օրը վազում էր և ցանկանում էր ամեն ինչ իմանալ։ Մի օր նա հանդիպում է հողի տակից ցայտող մի աղբյուրի։ Կոսկան աղբյուրին հարցնում է, թե այն որտեղից է գալիս և ինչ է պատրաստվում անել։ Աղբյուրը պատասխանում է, որ ինքն ուզում է տեսնել, թե ինչ կա հեռուներում։ Եվ նապաստակ Կոսկան մրցավազք է սկսում Աղբյուրի հետ։ Այնքան է վազում, մինչև Աղբյուրը միաձուլվում է գետի հետ, հետո գոլորշանալով` դառնում ամպիկ։ Այնուհետև ամպից անձրև է գալիս, ջուրը ներծծվում է հողի մեջ, և նորից Աղբյուրը սկսում է հոսել։ Աղբյուրը ձմռանը կրկին վերադառնում է սպիտակ ձյան տեսքով։


== Հեղինակներ ==


== Թողարկումներ ==
Twic Lyrec ստուդիայի կողմից 1990-ական թվականներին թողարկվել է համանուն մուլտֆիլմի աուդիո հեքիաթը` ըստ Ալեքսանդր Պոժարովի տեքստի։


== Վերաթողարկում DVD ձևաչափով ==
Մուլտֆիլմը DVD ձևաչափով թողարկվել է Սոյուզմուլտֆիլմ ստուդիայի «Սուտլիկ նապաստակը» մուլտֆիլմերի հավաքածուի մեջ


== Հետաքրքիր փաստեր ==
Նապաստակ Կոսկան ըստ Նիկոլայ Գրիբաչովի ստեղծագործությունների դիաֆիլմերի` «Աղվես Լարիսկայի և նապաստակ Կոսկայի մասին», «Թե ինչպես աղվես Լարիսկան դարձավ սագերի դայակ», հերոսն է։


== Գրականություն ==
Грибачёв Н. Заяц Коська и родничок. — М.: Яблоко, 2013. — (Мультсказка). — ISBN 5-947070-001-0, 9-4707-0001-5, 978-5-94707-153-5 Художники Т. Сазонова и Ю. Прытков. Иллюстрации и текст по мультфильму.


== Ծանոթագրություններ ==


== Արտաքին հղումներ ==
Մուլտֆիլմը Аниматор.ру կայքում
Մուլտֆիլմը myltik.ru կայքում
Տրեմենիկո

Տրեմենիկո (իտալերեն՝ Tremenico), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 243 մարդ 2008 թվականի մարդահամարի տվյալների, բնակչության խտությունը կազմում է 30 մարդ/կմ²։ Զբաղեցնում է՝ 8 կմ² տարածք։ Հեռախոսի կոդ՝ 0341։ Փոստային ինդեքս՝ 2383:
Տրեմենիկոն սահմանակից է Կազարգո, Կոլիկո, Դերվիո, Դորիո, Ինտրոցո, Պանոնա, Վենդրոնո մունիցիպալիտետներին։
Կոմունայի հովանավորն է սուրբ Ագաթան։ Տոնը նշվում է փետրվարի 5-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հերախոս՝ 0341 875100
Պաշտոնական կայք։ http://www.comune.tremenico.lc.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յալի (կղզի)

Յալի (հուն․՝ Γυαλί ), հրաբխային կղզի Եգեյան ծովում՝ Հունաստանում։ Տեղակայված է Կոսից հարավ, Նիսիրոսից՝ հյուսիս։ Մտնում է Դոդեկանես կղզիների խմբի մեջ։ Ըստ 2011 թվականի  մարդահամարի տվյալների բնակչությունը 21 մարդ է։ Կղզու տարածքը կազմում է 4,558 քառակուսի կիլոմետր,  երկարությունը հարավ-արևմուտքից դեպի հյուսիս-արևելք՝ 5 կիլոմետր, լայնությունը՝ 0,5-2 կիլոմետր։
Յալի գյուղը հիմնվել է 1961 թվականին։ Մտնում է Մանդրակիոն միության Նիսիրոս համայնքի Կոս արվարձանային միավորի Հարավային Եգեյան կղզիների արվարձանի մեջ։
Կղզում, ինչպես հնում, այնպես էլ հիմա, արդյունահանում են պեմզա, պեռլիտ և վանակատ։ Պեղվել է հին գերեզման, ամբողջական կառույց և այլ կառույցների ավերակներ՝ պատկանող նոր քարե դարին (մ․ թ․ 4-րդ հազարամյակ) և պղնձե խարամով երկու հալաման մ․ թ․ 6000-5300թթ․, ինչը վկայում է վաղ մետալուրգիայի մասին։ Գտածոները դրված են Մանդրակիոնում՝ Նիսիրոսի Հնագիտական թանգարանում։
Յալին ոչ ակտիվ հրաբուխ է, տեղակայված է Նիսիրոս հրաբուխից 7 կիլոմետր հեռավորության վրա։ Ունի հրաբխային երկու գմբեթ՝ կղզու հարավ-արևմուտքում և հյուսիս-արևելքում, միացված նեղ պարանոցով։


== Բնակչություն ==


== Ծանոթագրություն ==
Բիբերերեն

Բիբերերեն  (գերմ.՝ Bieberehren), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 948 մարդ (ըստ 2010 թվականի դեկտեմբերի 31-ի)։ Տարածքը կազմում է 14,83 կմ²։ Պաշտոնական կոդ՝ 09 6 79 118։


== Ծանոթագրություններ ==
Նորշեն (այլ կիրառումներ)

Նորշեն եզրը կարող է վերբերվել.

Նորշեն, գյուղ Հայաստանի Շիրակի մարզում։
Նորշեն (Ծղալթբիլա), գյուղ Վրաստանի Ախալցխայի մունիցիպալիտետում։
Նորշեն, գյուղ Արցախի Հանրապետության Մարտունու շրջանում։
Նորշեն, գյուղ Արևմտյան Հայաստանում, Հազզո քաղաքի մոտ։
Նորշեն - գյուղ Արևմտյան Հայաստանում, Վանի վիլայեթի Արծկեի գավառակում
Նորշեն - մեկ այլ գյուղ Արևմտյան Հայաստանում, Վանի վիլայեթի Արծկեի գավառակում
Նորշեն - գյուղ Արևմտյան Հայաստանում, Բիթլիսի վիլայեթի Բարվարի գավառակում
Նորշեն - գյուղ Արևմտյան Հայաստանում, Բիթլիսի վիլայեթի Գենջի գավառակում
Նորշեն - գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում
Նորշեն - գյուղ Արևմտյան Հայաստանում, Էրզրումի վիլայեթի Դերջանի գավառակում
Նորշեն - գյուղ Արևմտյան Հայաստանում, Էրզրումի վիլայեթի Էրզրումի գավառում
Նորշեն - գյուղ Արևմտյան Հայաստանում, Վանի վիլայեթի Թիմարի գավառում
Նորշեն - գյուղ Արևմտյան Հայաստանում, Բիթլիսի վիլայեթի Խիզանի գավառակում
Նորշեն - գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում
Նորշեն - գյուղ Արևմտյան Հայաստանում, Կիլիկիայի Մարաշի գավառում
Նորշեն - համայնքը ԼՂՀ հարավարևելյան հատվածում։ Մարտունի շրջկենտրոնից գտնվում է 26 կմ հեռավորության վրա, իսկ մայրաքաղաք Ստեփանակերտից՝ 47 կմ հեռավորության վրա
Նորշեն - գյուղ Արևմտյան Հայաստանում, Բիթլիսի վիլայեթի Մշո գավառում
Նորշեն - գյուղ Արևմտյան Հայաստանում, Բիթլիսի վիլայեթի Մշո գավառում


== Տես նաև ==
Նորաշեն (այլ կիրառումներ)
Մոնֆրան

Մոնֆրան (ֆր.՝ Montfranc), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 133 մարդ, բնակչության խտությունը` 21.45 մարդ/կմ²։ Բնակավայրը զբաղեցնում է 6.2 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 95 կմ արևելք, Ռոդեզ քաղաքից` 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 81 աշխատունակ (15-64 տարեկան)  բնակիչ, որոնցից ակտիվ էին 64-ը, իսկ ոչ ակտիվները` 17։ Ակտիվության ցուցանիշը կազմում է 79,0 %։ 64 աշխատունակ մարդկանցից աշխատել է 57 անձ (35 տղամարդ և 22 կին)։ Գործազուրկ են եղել 7 անձ (1 տղամարդ և 6 կին)։ 17 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արև (ամսագիր)

Անվան այլ կիրառումների համար տե՛ս՝ Արև (այլ կիրառումներ)Արև, 1915 թվականից Եգիպտոսի Ալեքսանդրիա քաղաքում տպագրվող պարբերական ։ Այն 1921 թվականի հոկտեմբերի 7-ից սկսել է լույս տեսնել իբրև Ռամկավար ազատական կուսակցության Եգիպտոսի շրջանակի պաշտոնաթերթ։


== Պատմություն ==
Պարբերականը 1924 թվականից հրատարակվում է Կահիրեում։ Արևը 1970 թվականի վերջերից մինչ այժմ շարունակում է տպագրվել Հայ Ազգային Հիմնադրամի միջոցներով։ Առաջին տնօրեն-խմբագրապետը Վահան Թեքեյանն է, արտոնատերը՝ Լևոն Մկրտչյանը։ Լրագիրը հրատարակվել է 2 և 4 էջերով, շարվածքի չափերն են 58 X 40 սմ։ Կահիրեի ՀԲԸՄ-ի Սաթենիկ Չագըր հիմնադրամի միջոցներով Արևի 1915-2000 թվականներին թվայնացված տարբերակը 2010 թվականի հուլիսին Կահիրեի ՀԲԸՄ-ի վարչության որոշումով Հայաստանի Ազգային գրադարանին է հանձնել ՀԲԸՄ-ի Եգիպտոսի շրջանակային հանձնաժողովի ատենապետ պրն Պերճ Թերզյանը։ Պարբերականը Եգիպտոսի միակ հայաթերթն է եղել, որը օրը օրին ներկայացրել է ՀԲԸՄ-ի գործունեությունը։
Խմբագիրներ՝ Վ․ Թեքեյան, Մ․ Կյուրճյան, Լ. Մկրտիչյան, Հ․ Հակոբյան, Հ․ Պողոսյան, Հ․ Սեքսենյան, Օ․ Մահտեսյան, Հ․ Փափազյան, Հ․ Արամյան, Պ․ Տեփոյան, Ն․ Պերպերյան, Է․ Կոտալազյան, Ա․ Յափուճյան։
Լայն տեղ է հատկացրել հատկապես եգիպտահայությանը և ընդհանրապես սփյուռքահայությանը հետաքրքրող ազգային ու միջազգային հարցերին, լուսաբանել Հայկական հարցը, տպագրել բանասիրական, պատմական, գիտական, առողջապահական, մանկավարժական, մարզական և այլ թեմաներով նյութեր, բանաստեղծություններ ու պատմվածքներ հայ և օտար հեղինակներից։ «Արև» պայքարել է դաշնակցության արկածախնդրական քաղաքականության դեմ սփյուռքում, լուսաբանել Սովետական Հայաստանի մշակութային, գիտական և արդյունաբերական բարգավաճումը։ Հայրենական պատերազմի տարիներին հանդես է եկել սովետական ժողովրդի արդարացի պայքարի պաշտպանությամբ։ Ետպատերազմյան շրջանում ակտիվորեն մասնակցել է հայրենադարձության կազմակերպմանը։ Զորավիգ կանգնելով հանդերձ Սովետական Հայաստանին՝ «Արև», հետևելով իր կուսակցության քաղաքական գծին, որոշ հարցերում վերապահ դիրք է գրավել կոմունիստական գաղափարախոսության հանդեպ։


== Ծանոթագրություններ ==
Լուունյա (Էստոնիայի շրջան)

Անվան այլ կիրառումների համար տե՛ս՝ Լուունյա (այլ կիրառումներ)Լուունյա շրջան (էստ․՝ Luunja vald), շրջան Էստոնիայի Տարտումաա նահանգում։ Շրջանի կենտրոնն է Լուունյա գյուղական ավանը։


== Բնակչություն ==
2010 թվականի տվյալներով շրջանում բնակվում էին 3400 մարդ։ Բնակչության խտությունը շրջանում կազմում էր 25,37 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ղազախբեյլի

Ղազախբեյլի (ադրբ.՝ Qazaxbəyli), գյուղ ներկայիս Ադրբեջանական Հանրապետության Ղազախի շրջանում։


== Բնակչություն ==
2009 թվականի մարդահամարի համաձայն գյուղում բնակվում է 1179 մարդ, այդ թվում՝ 566 տղամարդ և 613 կին։


== Տես նաև ==
Ղազախի շրջան


== Ծանոթագրություններ ==
Հոմոֆոնիա

Հոմոֆոնիա (հոմո... և հունարեն՝ φωνή-հնչյուն, ձայն), բազմաձայնության տեսակ, որը բնորոշվում է ձայներից մեկի առաջատար նշանակությամբ, մյուս ձայները երկրորդական են, լրացուցիչ, «ուղեկցող»։ Հոմոֆոնիա հասկացությունը ծագել է Հին Հունաստանում, նշանակել է մեղեդու ունիսոն (կամ օկտավային) կատարումը երգչի ձայնով և նվագակցող գործիքով (ցայսօր հանդիպում է շատ ժողովուրդների երաժշտության մեջ)։ Պրոֆեսիոնալ երաժշտական արվեստում, սկսած 17-րդ դարից, հոմոֆոնիան դարձել է գերիշխող գրելաձև, հաստատվել որպես մի ամբողջ պատմաշրջանի (17-19-րդ դարեր) ոճական որոշիչ հատկանիշ։ Մեծ ծաղկում է ապրել վիեննական դասական դպրոցի կոմպոզիտորների արվեստում։ Յո. Հայդնի, Վ. Ա. Մոցարտի, Լ. Բեթհովենի երաժշտությունը խտացրել է հոմոֆոնիայի արժեքավոր գծերը (մեղեդիական և հարմոնիկ հարստություն, ճկունություն, ձևի կառուցիկություն)։ 20-րդ դարում հոմոֆոնիան կորցնում է իր միիշխանությունը։ Նրա զարգացմանը զուգընթաց (Մ. Ռավել, Բ. Բարտոկ, Ս. Պրոկոֆև) աճում է հետաքրքրությունը պոլիֆոնիայի հանդեպ (Պ. Հինդեմիթ, Ի. Ստրավինսկի, Դ. Շոստակովիչ)։ Հոմոֆոնիայի իրականացման կոնկրետ ձևերը բազմազան են, երբեմն դառնում են կոմպոզիտորի անհատականությունը կամ երկի ազգային հատկանիշները դրսևորող տարր։ Այդպիսին է, օրինակ, նվագակցությունը Կոմիտասի մեներգերում։
Մուրմանեթի

Մուրմանեթի (վրաց.՝ მურმანეთი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 350 մետր բարձրության վրա։ Բաթումից 81 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 189 մարդ։


== Ծանոթագրություններ ==
Ոդեկ

Ոդեկ, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում ավանի 20 կմ հյուսիս-արևմուտք, Ոդեկ գետի աջակողմյան վտակներից մեկի ձախ ափին, սարահարթի վրա։


== Բնակչություն ==
XX դարի սկզբին ուներ 127 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հովհաննես Արշալույսի Մադոյան

Անվան այլ կիրառումների համար տե՛ս՝ Հովհաննես Մադոյան (այլ կիրառումներ)Հովհաննես Արշալույսի Մադոյան (մայիսի 29, 1911(1911-05-29), Ախալքալաք, Թիֆլիսի նահանգ, Ռուսական կայսրություն - հունվարի 8, 1983(1983-01-08), Երևան, Հայկական ԽՍՀ, ԽՍՀՄ), հայ խորհրդային անասնաբույծ։ Գյուղատնտեսական գիտությունների դոկտոր (1973), պրոֆեսոր (1974)։


== Կենսագրություն ==
Ավարտել է Երևանի անասնաբուծական-անասնաբուժական ինստիտուտը (1937)։ 1945-1954 թվականներին դասախոսել է նույն ինստիտուտում։ 1954 թվականից Հայկական գյուղատնտեսական ինստիտուտի անասնաբուծության ամբիոնի վարիչն է։
Մադոյանի գիտական աշխատանքները վերաբերում են ՀԽՍՀ տարբեր գոտիների խոտհարքներից ստացված խոտի քիմիական բաղադրության, մարսելիության, ընդհանուր սննդարարության, հորթերի նպատակադիր աճեցման և այլ հարցերին։ Զբաղվել է նաև ՀԽՍՀ-ում գոմեշաբուծության զարգացման պրոբլեմով, ուսումնասիրել է բնաշխարհիկ գոմեշների կաթնատվության, աճի ու զարգացման, կերակրման, ցեղաբարելավման հարցերը և այլն։
Մադոյանը կովկասյան գոմեշի ցեղի (հաստատված 1970 թվականին) հեղինակներից է։
Մինկովցի (գյուղ, Անդրուշևկայի շրջան)

Անվան այլ կիրառումների համար տե՛ս՝ ՄինկովցիՄինկովցի (ուկրաիներեն՝ Міньківці), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1683 թվականին։
2001 թվականի տվյալներով Մինկովցի գյուղում բնակվում էր 681 մարդ։ Բնակավայրը զբաղեցնում է 33179 կմ² տարածք։ Բնակչության խտությունը կազմում էր 20,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպրեզիանո

Սպրեզիանո  (իտալերեն՝ Spresiano), կոմունա Իտալիայում։ Գտնվում է Վենետո մարզի Տրևիզո գավառում։
Բնակչության թվաքանակը 2014 թվականի տվյալներով եղել է 12.161, բնակչության խտությունը կազմել է 371 մարդ/կմ²։ Զբաղեցնում է 25 կմ² տարածք։ Սահմանակից է Սիլեա, Կարբոներա, Կազիեր, Պոնցանո Վենետո, Պրեգանցիոլ, Կուինտո դի Տրևիզո, Պաեզե համայնքներին։ Փոստային ինդեքս՝ 31027, հեռախոսային կոդ՝ 0422։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ(իտալ.)


== Ծանոթագրություններ ==
Սրեդնի (քաղաքատիպ ավան, Ուսոլսկի շրջան)

Սրեդնի (ռուս.՝ Средний), քաղաքատիպ ավան Ռուսաստանի Իրկուտսկի մարզի Ուսոլսկի շրջանի կազմում։
Բնակչությունը 2011 թվականին գրանցված տվյալներով կազմում էր 5352 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արապիլես (1868)

Արապիլես իսպանական զրահանավ (իսպ.՝ La fragata blindada Arapiles), իսպանական նավատորմի համար 1860-ական թվականներին Անգլիայից գնված փայտե զրահապատ ֆրեգատ։ Անվանվել է ի հիշատակ Արապիլեսի մոտ տեղի ունեցած Սալամանկայի ճակատամարտի (1812)։


== Պատմություն ==
Ի սկզբանե եղել է շոգենավ, այնուհետև վերածվել է ռազմանավի։ 1873 թվականին նավը վնասվել է և վերանորոգվել է ԱՄՆ-ում Վիրջինիուս գործընթացի ժամանակ, երբ սրվել էին ԱՄՆ-Իսպանիա հարաբերությունները։ 1879 թվականին նավը վերածվել է ծովագնացության համար անպետք նավի կմախքի և նավի վերակառուցումը դադարեցվել է 1882 թվականին։ Մեկ կամ երկու տարի հետո նավը ուտիլիզացիայի ենթարկվեց։


== Նկարագրություն ==
Արապիլեսն ուներ 280 ոտնաչափ (85.3 մ) երկարություն, նավահեծանը՝ 52 ոտնաչափ 2 ինչ (15.9 մ), ջրատարողությունը՝ 17 ոտնաչափ (5.2 մ), կշիռը՝ 3,496 տոնա։ Ունեցել է մեկ շոգեշարժիչ, որը շարժիչները վարում էր՝ օգտագործելով 6 կաթսաներից եկող գոլորշին։ Շարժիչն ուներ 2,400 ձիաուժ(1,800 կ/վատ), որը նավին հաղորդում էր 8 ծովահանգույցի արագություն (15 կմ/ժ, 9.2 mph):

Նավն ուներ 10-ինչանոց 2 Armstrong-ներ (254 մմ) և 5 հատ 8-ինչանոց (203 մմ) փողաբերանով ատրճանակներ և հրանոթներ։


== Գրականություն ==
Brassey, Thomas (1888). J. Griffin, ed. The Naval Annual 1887. Portsmouth, Reino Unido. OCLC 669097244.
Gardiner, Robert, ed. (1979). Conway's All the World's Fighting Ships 1860-1905. Greenwich: Conway Maritime Press. ISBN 0-8317-0302-4.
de Saint Hubert, Christian (1984). «Early Spanish Steam Warships, Part II». Warship International (Toledo, Ohio: International Naval Records Organization) XXI: 21–45. ISSN 0043-0374.
Silverstone, Paul H. (1984). Directory of the World's Capital Ships. Nueva York: Hippocrene Books. ISBN 0-88254-979-0.


== Ծանոթագրություններ ==


== Արտաքին հղումներ ==
Revista Naval / Fragata blindada Arapiles
Առևանգում (ֆիլմ, 2017)

«Առևանգում» (անգլ.՝ Kidnap), ամերիկյան դրամատիկ թրիլեր։ Նկարահանվել է իսպանացի ռեժիսոր Լուիս Պրիետոյի կողմից։ ԱՄՆ-ում թողարկվել է 2017 թվականի օգոստոսի 4-ին։


== Սյուժե ==
Կառլան մատուցողուհի է աշխատում խորտկարանում։ Նա գտնվում է ամուսնալուծության բարդ գործընթացի մեջ, պետք է նաև որոշվի 6-ամյա որդու՝ Ֆրենկի խնամակալության հարցը։ Հանգստյան օրերին Կառլան տղային տանում է կառնավալ։ Հեռախոսով խոսելու պահին ուշադրությունը շեղած լինելով՝ Կառլան նկատում է, որ Ֆրենկն անհետացել է։ Կինը նետվում է որոնումների և նկատում մի անծանոթի, որ Ֆրենկին բռնի ուժով նստեցնում էր իր ավտոմեքենան։ Առանց հեռախոսի և հույսը դնելով միայն իր վրա՝ Կառլան սկսում է հետապնդումը, որը կարող էր վտանգ դառնալ իր կյանքի համար։


== Դերերում ==
Հոլի Բերի – Կառլա Դայսոն
Լյու Թեմփլ – Թերրի
Սեյջ Կորեա – Ֆրենկի Դայսոն
Քրիս ՄաքԳին – Մարգո
Ալան Աբեյտա
Դենա Գուրյե – շերիֆի օգնական
Ջեյսոն Ուինսթոն Ջորջ – Դեյվիդ


== Կինոարտադրություն ==
Նկարահանման շրջանն սկսվել է 2014 թվականի հոկտեմբերի 27-ին Լուիզիանա նահանգի Նոր Օրլեան քաղաքում։ Նոյեմբերի կեսերին նկարահանումներն անցկացվել են Սլայդելլայում։ Ֆիլմի աշխատանքներն ավարտվել են նույն թվականի դեկտեմբերի 7-ին։


== Թողարկում ==
Ֆիլմի պրեմիերան պլանավորվել էր 2015 թվականի հոկտեմբերի 9-ին, բայց նույն թվականի հուլիսին ֆինանսական ճգնաժամի պատճառով Relativity ընկերությունը ֆիլմի թողարկումը տեղափոխել է սկզբում 2016 թվականի փետրվարի 26-ը, այնուհետև մայիսի 13-ը, այլ ավելի ուշ՝ նույն թվականի դեկտեմբերի 2-ը։ Շուտով ֆիլմը հանվել է գրաֆիկից։
Որպես թողարկման հաջորդ ամսաթիվ նշանակվել է 2017 թվականի մարտի 10-ը, բայց կրկին հետաձգվել է, քանի որ Relativity ընկերությունը կորցրել էր ֆիլմի իրավունքները։ Նոր դիստրիբյուտոր է դարձել Aviron Pictures ընկերությունը, որը ֆիլմի թողարկման ամսաթիվ է նշանակել 2017 թվականի օգոստոսի 4-ը։


== Ծանոթագրություններ ==
Սեմիկարակորսկի պատմագավառագիտական թանգարան

Սեմիկարակորսկի պատմագավառագիտական թանգարան (ռուս.՝ Семикаракорский историко-краеведческий музей), թանգարան Ռուսաստանի Դաշնության Ռոստովի մարզի Սեմիկարակորսկ քաղաքում։


== Պատմություն ==
Թանգարանը ստեղծվել է 1997 թվականին։ 2000 թվականից այն պաշտոնապես բացվել է այցելությունների համար որպես մշակութային և գիտակրթական հաստատություն։
Թանգարանային հավաքածուն բաղկացած է ավելի քան 16 հազար միավոր հիմնական և գիտաօժանդակ ֆոնդից և խոշորագույնն է Ռոստովի մարզի համայնքային թանգարանների շրջանում։ Չորս ցուցասրահներում տեղակայվել է «Հայրենակից գրող Բորիս Նիկոլաևիչ Կուլիկովի կյանքը և ստեղծագործությունը» գրական-մենագրական ցուցադրությունը։ Թանգարանի ցուցադրություններում այցելուները կարող են ծանոթանալ Սեմիկարակորսկայա ստանիցայի XIX դարի վերջի - XX դարի առաջին կեսի կերպարվեստին, կենցաղին և ազգագրությանը, Սեմիկարակորսկի շրջանի զինվորական և աշխատանքային փառքի պատմությանը։
Թանգարանում գործում են երեք գրական-պատմական միավորումներ` «Տատյանայի օրը» Կոչետովսկայա ստանիցայում, «Հայրենիքի պատմության սիրահարների ակումբը» և «Գեղեցիկի սիրահարների ակումբը» Սեմիկարակորսկ քաղաքում (1962 թվականից)։ 2004 թվականին թանգարանի կազմի մեջ որպես կառուցվածքային ստորաբաժանում մտավ Վ. Ա. Զակրուտկինի հիշատակային տուն-թանգարանը Կոչետովսկայա գյուղում, որը բացվել է 1986 թվականին։ Տուն-թանգարանի թանգարանային ֆոնդն ունի ավելի քան վեց հազար ցուցանմուշ։
2013 թվականին Սեմիկարակորսկի պատմագավառագիտական թանգարանը Ռոստովի մարզի համայնքային 26 թանգարաններից առաջինը ներառվել է Ռուսաստանի Դաշնության թանգարանային ֆոնդի պետական գրացուցակում, որը ստեղծվել է ՌԴ մշակույթի նախարարության աջակցությամբ։
Թանգարանն ամեն տարի անցկացնում է Հայրենական մեծ պատերազմի հիշարժան տարեթվերին նվիրված միջոցառումներ։


== Հասցե ==
Թանգարանի հասցեն` Ռոստովի մարզ, ք. Սեմիկարակորսկ, Վ. Ա. Զակրուտկինի պողոտա, տուն 25։


== Ծանոթագրություններ ==


== Հղումներ ==
МБУ «СИКМ» Archived 2017-09-14 at the Wayback Machine.
Լամա (բուդդիզմ)

Լամա (տիբեթերեն՝ བླ་མ་, Վայլի։ bla ma), տիբեթական բուդդիզմում կրոնական ուսուցիչ։
Լամա անվանումը համապատասխանում է սանսկրիտական «Գուրու» հասկացությանը և կարող է օգտագործվել վանականին հարգանքով դիմելու համար, նրա համար, որ ընդգծվի նրա հոգևոր կատարելությունը ու հմտությունները or heads of monasteries. կամ կարող է լինել տիբեթցի լամաների հիերարխիայի կրոնական տիտղոսի բաղկացուցիչ մասը, ինչպես՝ Դալայ-լամա, Պանչեն-լամա, ինչպես նաև հյուսիսային բուդդիզմի հիերարխիայի տիտղոս (Բուրյաթիա, Տիվան, Ալթայ)՝ Համբո-լամա, Կամբը-լամա։
Հնարավոր է, որ տիբեթական բուդդիզմը ոչ ճիշտ ընկալման պատճառով, լամա տերմինը պատմականորեն, ինչպես նաև սխալմամբ օգտագործվել է բոլոր տիբեթական բուդդիզմի ներկայացուցիչներին արևմտյան գիտնականների կողմից։ Նաև տիբեթական բուդդիզմը հաճախ անվանվել է լաամիզմ, քանի որ արևմտյան գիտնականները և ճամփորդները չէին ընդունում այդ տեսակը, որպես բուդդիզմի մի մաս։ Այժմ լամաիզմ տերմինը համարվում է սխալ։


== Նշանակություն ==
Անվանումը օգտագործվում է վանականերին պատիվ ցուցաբերելու համար Նյինգմա, Կագյու և Սակյա դպրոցներում։ Արևմուտքում լամաներին անվանում են նրանց, ովքեր զգալի ձեռքբերումներ են ունեցել հոգևոր կատարելագործման մեջ։


== Լամայի դերը ==
Լամայի դերը աշակերտի բացահայտումն է, նրա ուսման պրակտիկան։
«Բուդդիստ ուսուցիչը պետք է ունենա անկեղծ  կարեկցանքի հատկանիշներ և Դհարմայի խորը գիտելիքներ։ Բացի այդ, լաման ոչ միայն կիսվում է իր գիտելիքներով, այլև նա պետք է գործարկի այն, ինչ սովորում է, վստահի և նրան, ինչ հաղորդում է մյուսներին» - նշում է Տրինլե Տհաե Դորջեն։


== Ռինպոչէ ==
Ռինպոչէ (նաև ռիմպոչէ) (տիբեթերեն՝ རིན་པོ་ཆེ་, վայլի՝ rin po che), բառացի նշանակում է «թանկարժեք», հարգալից տիտղոս բարձրագույն լամաների համար Բոնում և տիբեթական բուդդիզմում։ Ռինպոչէ տիտղոսը ավելանում է լամայի անվանը։ Տիբեթում և Բութանում ռինպոչէ բառը, նշանակում է Պադմացամբխավու, որին անվանում են «Գուրու Ռինպոչէ»


== Ծանոթագրություններ ==
Տավուլիա

Տավուլիա (իտալերեն՝ Tavullia), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։
Բնակչությունը կազմում է 7527 մարդ (2008), բնակչության խտությունը՝ 178 մարդ/կմ²։ Տարածքը կազմում է 42 կմ²։ Փոստային ինդեքս՝ 61010։ Հեռախոսային կոդ՝ 0721։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==


== Համայնքի վարչակազմ ==
Հեռախոսահամար։ 0721 477911
Էլեկտրոնային փոստ։ sindaco@comuneditavullia.it
Պաշտոնական կայք։ http://www.comuneditavullia.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քուչակ (գետ)

Անվան այլ կիրառումների համար տե՛ս՝ Քուչակ (այլ կիրառումներ)Քուչակ, գետ Հայաստանի Արագածոտնի մարզում։ Սկիզբ է առնում Արագած լեռան արևելյան լանջերից և Քուչակ գյուղից 2 կմ հյուսիս-արևելք թափվում Ապարանի ջրամբար։ Երկարությունը՝ 13 կմ։


== Ծանոթագրություններ ==